paragraph_text: Do sukoba u glavnom gradu Južne Osetije je došlo nakon upada gruzijske vojske u taj grad. Gruzijci su odlučili tu odmetnutu pokrajinu staviti pod svoju kontrolu, po prvi put nakon neovisnosti. Nekoliko sati je Chinvali bio pod artiljerijskom vatrom i neprekidnim bombardiranjem. U tim napadima ubijeno je na desetke ruskih vojnika koji su bili u mirovnoj misiji, pa je ruski ministar obrane odlučio intervenirati "u obranu mira", i napasti Gruziju. Gruzijci su morali ustupiti pred znatno moćnijim protivnikom, pa su potpisali primirje i odlučili se povući iz Osetije. Time je i okončana bitka za Chinvali, ali je napetost u rusko-gruzijskim odnosima dosegla vrhunac.